stanford-oval/wikipedia huggingface dataset:
Bougainvillenpunamesikko
Levinneisyys

Bougainvillenpunamesikkoa tavataan Papua-Uudessa-Guineassa ja Salomonsaarilla. Lajia on kuvattu melko yleisestä yleiseksi. Se on luokiteltu elinvoimaiseksi.
Bougainvillensilkkikerttunen

| Bougainvillensilkkikerttunen> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Pensassilkkikerttuset Horornis
Laji::  haddeni
Kaksiosainen nimi
 Horornis haddeni  (LeCroy & Barker, 2006) 
Synonyymit
 Cettia haddeni 
Katso myös
   Bougainvillensilkkikerttunen Wikispeciesissä   Bougainvillensilkkikerttunen Commonsissa 
Infobox OKNimi-testi OKIUCN-testi OK: 
Bougainvillensilkkikerttunen (Horornis haddeni) on silkkikerttusten heimoon kuuluva varpuslintu. Laji löydettiin vuonna 2006 ja se tunnetaan hyvin huonosti.
Levinneisyys ja elinympäristö

Bougainvillensinlkkikerttusta tavataan kotoperäisenä Bougainvillen saarella Papua-Uusi-Guineassa. Se elää vuoristometsissä 700–1 500 metrissä. Lajia on kuvattu paikallisesti yleiseksi. Sitä kuitenkin tavataan vain melko pienellä alueella ja sitä uhkaavat vieraslajit ja metsien häviäminen, joten se on luokiteltu silmälläpidettäväksi.
Bv

Bv tarkoittaa seuraavia:
Bouvet’nsaari, ISO 3166-1 -koodi BV, valtio tai muu maantieteellinen alue
Blue Panorama Airlines, IATA-koodi BV, lentoyhtiö
Bredvikenin rautatieasema, liikennepaikkalyhenne Bv,  rautatieliikennepaikka Ruotsissa
bakteeriperäinen emätintulehdus, BV, englannin sanoista bacterial vaginosis, sairaus
Bureau Veritas, BV, ranskalainen alusten luokituslaitos
Banverket, BV, ruotsalainen rautatiehallinnon väylävirasto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bv”, voi hakea sivunnimihaulla, laajalla sivunnimihaulla tai tekstihaulla.
Boeing Phantom Ray

| Phantom Ray |
| --- | --- |
 Phantom Ray NASAn Shuttle Carrier Aircraftin kyydissä joulukuussa 2010.
Tyyppi:  miehittämätön taistelulentokone
Alkuperämaa:   Yhdysvallat
Valmistaja:  Boeing
Ensilento:  27. huhtikuuta 2011
Tila:  kehitysvaiheessa
Valmistusmäärä:  1 
Kehitetty mallista:  Boeing X-45C
Boeing Phantom Ray on yhdysvaltalainen Boeingin valmistama miehittämättömän taistelulentokoneen prototyyppi. Siitä on tarkoitus tulla autonominen yksimoottorinen lentävä siipi, joka kantaa yli 2 000 kilogramman hyötykuorman.
Tekniset tiedot

Lähde: [lähde? ]
Yleiset ominaisuudet
Miehistö: 0 (UCAV)
Pituus: &&&&&&&&&&&&&015.&&&&0015 m
Kärkiväli: &&&&&&&&&&&&&011.&&&&0011 m
Suurin lentoonlähtöpaino: &&&&&&&&&&016556.&&&&0016 556 kg
Voimalaite: &&&&&&&&&&&&&&01.&&&&001 × General Electric F404-GE-102D -suihkumoottori
Bentley

| Bentley Motors Limited |
| --- | --- |


Perustettu:  18. tammikuuta 1919
Perustaja:  H. M. Bentley W. O. Bentley
Avainhenkilöt:  Wolfgang Dürheimer
Kotipaikka:   Crewe, Englanti, Yhdistynyt kuningaskunta
Toimiala:  autoteollisuus
Tuotteet:  autot
Omistaja:  Volkswagen Group
Kotisivu:  www.bentleymotors.com
Infobox OKVirheellinen NIMI-arvo: 
Bentley Flying Spur
Bentley Mulsanne
Bentley Motors Limited on brittiläinen luksusautojen valmistaja.
Walter Owen Bentley, lyhyesti W.O. Bentley, perusti Bentley Motorsin Englannissa 18. tammikuuta vuonna 1919. Hänet tunnettiin aiemmin ensimmäisen maailmansodan lentokoneisiin suunnittelemistaan kiertomäntämoottoreista, joista kuuluisin lienee Bentley BR1, jota käytettiin muun muassa yksipaikkaisen Sopwith Camelin myöhemmissä tuotantoversioissa.
Bentleyn lähimmät kilpailijat lienevät Rolls-Royce ja vuonna 2013 tuotannon lopettanut saksalainen Maybach. Bentley valmisti ensimmäisinä vuosina urheilumalleja mutta valmistaa nykyisin myös luksus-sedaneita. Bentley on ollut vuodesta 1998 lähtien osa Volkswagen-konsernia.
Malleja

Flying Spur
Flying Spur V8
Flying Spur V8 S
Flying Spur W12 S
Continental GT
Continental GT Convertible
Continental GT V8
Continental GT V8 Convertible
Continental GT V8 S
Continental GT V8 S Convertible
Continental GT Speed
Continental GT Speed Convertible
Continental Supersports
Continental Supersports Convertible
Bentayga
Bentayga Diesel
Bentayga Mulliner
Mulsanne
Mulsanne Speed
Mulsanne Extended Wheelbase
Flying Spur
Continental GT
Bentayga
Mulsanne
Aiheesta muualla

Wikimedia Commonsissa on kuvia tai muita tiedostoja aiheesta .
Bentley Motors - viralliset sivut (englanniksi)
Bentleyn Suomen sivut (englanniksi)
Volkswagen Groupin (Volkswagen Aktiengesellschaft) yhtiöt, tytäryhtiöt, tuotemerkit
Carl Bertilsson

| Mitalit | Mitalit | Mitalit |  |
| --- | --- | --- | --- |
|  Carl Bertilsson |  Carl Bertilsson |  Carl Bertilsson |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | joukkuekilpailu |  |
Carl Adolf Hjalmar Bertilsson (18. lokakuuta 1889 Drängsered – 16. marraskuuta 1968 Vånga) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa. Myös Carlin veli Per Bertilsson oli voimistelija.
Bernhard Zondek

| Bernhard Zondek |
| --- | --- |
 Bernhard Zondek.
Henkilötiedot
Syntynyt: 29. heinäkuuta 1891 Wronke, Saksan keisarikunta (nyk. Wronki, Puola)
Kuollut: 8. marraskuuta 1966 New York, Yhdysvallat
Koulutus ja ura
Tutkinnot:  Berliinin yliopisto (FT, 1919)
Instituutti:  Charité-sairaala (Berliinin yliopisto) Spandaun sairaala Hadassah-sairaala
Tutkimusalue:  Obstetriikka, gynekologia ja endokrinologia
Tunnetut työt:  Raskaustesti
Bernhard Zondek (29. heinäkuuta 1891 – 8. marraskuuta 1966) oli saksalaissyntyinen gynekologi ja endokrinologi, joka kehitti Selmar Aschheimin kanssa ensimmäisen luotettavan raskaustestin vuonna 1928. Zondek ja Aschheim havaitsivat, että raskaana olevan naisen virtsaan erittyy istukkagonadotropiinia (hCG). Raskaustestin toiminta perustuu tämän hormonin pitoisuuteen virtsassa.
Elämäkerta

Zondek syntyi Wronkessa, Saksan keisarikunnassa vuonna 1891. Hän opiskeli Berliinin yliopistossa lääketiedettä ja valmistui vuonna 1919. Tohtoriksi väittelemisen jälkeen hän sai pääsi Karl Franzin assistentiksi Berliinin yliopiston Charité-sairaalassa. Hänen vuonna 1923 valmistunut habilitaatiotyö käsitteli synnytysoppia ja gynekologiaa.
Vuonna 1926 hänestä tuli ylimääräinen professori sekä vuonna 1929 synnytysopin ja gynekologian laitosten johtaja Spandaun sairaalassa. Hänet erotettiin natsien saatua vallan Saksassa. Hän muutti vuonna 1933 Tukholmaan, mutta häntä oli myös pyydetty muuttamaan Leideniin. Vuonna 1940 hän muutti Jerusalemiin, jossa hän sai synnytysopin ja gynekologian professuurin Jerusalemin heprealaisesta yliopistosta ja saman alan johtavan lääkärin viran Hadassahin yliopistollisesta sairaalasta.
Bergenin rautatieasema

Bergenin rautatieasema (norj. Bergen stasjon) on Bergenin radan pääteasema norjalaisessa Bergenin kaupungissa. Rautatieasema avattiin vuonna 1913, neljä vuotta sen jälkeen kun Bergenin rata oli avattu. Asemarakennuksen on suunnitellut arkkitehti Jens Zetlitz Monrad Kielland. Kiellandin ehdotus voitti rakennuksesta vuonna 1900 järjestetyn arkkitehtikilpailun.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa rautatieasemasta Kulturnett.no-sivustolla (norjaksi)
Rautatieaseman interiööriä.
Berlin

Nimi Berlin voi viitata useisiin eri asioihin, henkilöihin ja paikkoihin:
Henkilöitä

Ariana Berlin (s. 1987), yhdysvaltalainen voimistelija
Boris Berlin (1907–2001), venäläis-kanadalainen säveltäjä ja pianopedagogi
Daniel Berlin (s. 1987), ruotsalainen jääpalloilija
Irving Berlin (1888–1989), yhdysvaltalainen säveltäjä ja sanoittaja
Isaiah Berlin (1909–1997), englantilainen filosofi ja aatehistorioitsija
Jeff Berlin (s. 1953), yhdysvaltalainen basisti
Lucia Berlin (1936–2004), yhdysvaltalainen kirjailija
Nils Johan Berlin (1812–1891), ruotsalainen kemisti
Per Berlin (1921–2011), ruotsalainen painija.
Musiikki

Berlin, Lou Reedin albumi
Berlin, yhdysvaltalainen yhtye
Paikkoja

Berliini (saks. Berlin), Saksan pääkaupunki
Paikkoja > Yhdysvallat

Berlin, Connecticut
Berlin, Georgia
Berlin, Illinois
Berlin, Kentucky
Berlin, Maryland
Berlin, Massachusetts
Berlin, New Hampshire
Berlin, New Jersey
Berlin, New York
Berlin, Pohjois-Dakota
Berlin, Ohio, Holmesin piirikunta
Berlin, Ohio, Williamsin piirikunta
Berlin, Pennsylvania
Berlin, Vermont
Berlin, Länsi-Virginia
Muita merkityksiä

SMS Berlin, Saksan keisarikunnan laivaston risteilijä 1903–1916.
M/S Berlin, Gedserin ja Rostockin välillä liikennöivä autolautta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Berlin”, voi hakea sivunnimihaulla, laajalla sivunnimihaulla tai tekstihaulla.
Bitter Sweet

Bitter Sweet on suomalainen vuonna 1997 perustettu pop/nu-jazz-yhtye. Triona toimiva yhtye on tehnyt yhteistyötä laulaja Julia Eklundin kanssa.
Kokoonpano

Max Tabell (koskettimet)
Tomi Salesvuo (rummut)
Timo Tolonen (basso)
Albumit

T For 3 (1999, Rytmihäiriö RHCD 1)
Play Modes (2000, Jazzweaver (Sibelius Academy Jazz Department) SAJCD 20001)
Instant Bogaloo (2006, Rytmihäiriö RHCD 2)
Go Go (2008, Long Play Records (Fg-Naxos) LOPCD 018)
Drama (2009, Quango & Cooperative (V2) VVR 985162)
Aiheesta muualla

Bitter Sweet Myspacessa (englanniksi)
Benedict Cumberbatch (kirja)

| Benedict Cumberbatch Henkilökuva> Benedict Cumberbatch |
| --- | --- |

Alkuperäisteos
Kirjailija:  Nigel Goodall
Kieli:  englanti
Genre:  elämäkerta
Kustantaja:  André Deutsch
Julkaistu:  2014
Suomennos
Suomentaja:  Jere Saarainen
Kustantaja:  Minerva Kustannus
Julkaistu:  2016
Ulkoasu:  sid.
Sivumäärä:  283 s. + kuvaliite
ISBN:  978-952-312-258-1
Löydä lisää kirjojaKirjallisuuden teemasivulta
Benedict Cumberbatch – Henkilökuva (Benedict Cumberbatch) on Nigel Goodallin kirjoittama elämäkerta Uudessa Sherlockissa läpimurtoroolin tehneestä näyttelijästä Benedict Cumberbatchista. Kirjan alkuteos on ilmestynyt 2014, suomennos 2016, ja sen on kustantanut Minerva Kustannus ja suomentanut Jere Saarainen.
Cumberbatch on varsin vaitelias yksityiselämästään, ja siksi teos keskittyy ennen kaikkea hänen uraansa.
Kirjassa on Cumberbatchin rooleista ja palkinnoista kattavat luettelot, joita suomentaja on täydentänyt alkuteoksen ilmestymisen jälkeiseltä ajalta. Lisäksi mukaan on liitetty Charlotte Rasmussenin laatima elokuvasanasto. Lopussa on kirjoittajan käyttämät lähteet sekä nimihakemisto.
Aiheesta muualla

Teos Minervan sivulla
Bates Battaglia

| Bates Battaglia |
| --- | --- |

Henkilötiedot
Syntynyt: 13. joulukuuta 1975 (ikä 48) Chicago, Illinois, Yhdysvallat
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  93 kg
Pelaajaura
Pääsarjaura:  1997–2010
Seurat:  Beast of New Haven (AHL)   Carolina Hurricanes (NHL)   Colorado Avalanche (NHL)   Washington Capitals (NHL)   Mississippi Sea Wolves (ECHL)   Toronto Marlies (AHL)   Toronto Maple Leafs (NHL)   Jokerit (SM-liiga)   Rochester Americans (AHL)   Lausitzer Füchse (2. Bundesliga)   Tulsa Oilers (CHL)   Karlskrona HK (Div. 1)
NHL-varaus:  132. varaus, 1994 Mighty Ducks of Anaheim
Jonathan "Bates" Battaglia (s. 13. joulukuuta 1975 Chicago, Illinois, Yhdysvallat) on yhdysvaltalainen jääkiekkoilija. Hän on pelannut urallaan 580 ottelua NHL:n runkosarjassa.
Ura > Maajoukkueura

| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tšekki 2004 | jääkiekko |  |
Battaglia on edustanut Yhdysvaltoja kerran nuorten MM-kilpailuissa vuonna 1995 ja kaksi kertaa MM-kilpailuissa vuosina 1998 ja 2004. Hän voitti MM-pronssia vuonna 2004. Vuonna 1998 Yhdysvallat sijoittui MM-turnauksessa kahdenneksitoista.
Perhe

Battaglian pikkuveli Anthony on myös entinen ammattilaisjääkiekkoilija. Battaglian isoisä Samuel "Teets" Battaglia (1908–1973) oli Chicago Outfit -rikollisjärjestön pomo vuosina 1966–1967.
Bernhard Zimniok

| Bernhard Zimniok> Euroopan parlamentin jäsen |
| --- | --- |
 2.7.2019–  
Ryhmä:  ID-ryhmä (2019–2024) Sitoutumaton (2024–)
Henkilötiedot
Syntynyt: 21. kesäkuuta 1953 (ikä 71) Schnaittenbach, Länsi-Saksa
Kansalaisuus:  saksalainen
Tiedot
Puolue:  Vaihtoehto Saksalle
Aiheesta muualla
bernhard-zimniok.de
Bernhard Zimniok (s. 19. tammikuuta 1970 Schnaittenbach, Länsi-Saksa) on saksalainen poliitikko. Zimniok edustaa Vaihtoehto Saksalle -puoluetta. Zimniok on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.
Aiheesta muualla

Bernhard Zimniok Euroopan parlamentin jäsenet. Euroopan parlamentti.
Buša

Buša on kylä Ukrainassa Itä-Podoliassa Vinnytsjan alueella lähellä Jampilia. Se sijaitsee Murafajoen varrella. Paikalla oli 1600-luvun puolivälissä Bratslavin rykmentin linnoitus, jonka jäänteet on suojeltu. Ukrainalainen kirjailija Myh’ailo Starytskyi on kirjoittanut näytelmän Oborona Buši (’Bušan puolustus’) ja romaanin Obloha Buši (’Bušan piiritys’), jotka kertovat tapahtumista helmi-maaliskuussa 1654. Tuolloin puolalaiset hyökkäsivät Bušaan ja valtasivat kaupungin marraskuussa 60 000 miehen voimin, ja lähes koko väestö surmattiin.
Kasakoiden metsähautausmaa
Bušan linnoitus
Raunioita Bušassa
Aiheesta muualla

Kuvia tai muita tiedostoja aiheesta Buša Wikimedia Commonsissa
Bill Owens

Bill Owens vuonna 2006.
William F. "Bill" Owens (s. 22. lokakuuta 1950 Fort Worth, Texas, Yhdysvallat) on Yhdysvaltain republikaanisen puolueen poliitikko ja Coloradon osavaltion 40. kuvernööri.
Hän palveli virassa kaksi kautta vuodesta 1999 vuoteen 2007. Owens on erikoistunut etenkin Venäjän politiikkaan ja hän on ammatiltaan opettaja. Owens on naimisissa ja hänellä on kolme lasta.
Bartolomé Mitre

| Bartolomé Mitre |
| --- | --- |
 Mitre valokuvattuna vuonna noin 1890.
Argentiinan presidentti
 12. lokakuuta 1862 – 12. lokakuuta 1868  
Varapresidentti:  Marcos Paz
Edeltäjä:  Juan Esteban Pedernera
Seuraaja:  Domingo Faustino Sarmiento
Henkilötiedot
Syntynyt: 26. kesäkuuta 1821 Buenos Aires
Kuollut: 19. tammikuuta 1906 (84 vuotta) Buenos Aires
Puoliso:  Delfina Vedia
Tiedot
 Nimikirjoitus
Bartolomé Mitre (26. kesäkuuta 1821 Buenos Aires – 19. tammikuuta 1906 Buenos Aires) oli argentiinalainen Argentiinan sisällissotien sotilasjohtaja, valtiomies ja kirjailija. Hän toimi Argentiinan presidenttinä vuosina 1862–1868 ja oli yksi nykymuotoisen Argentiinan liittotasavallan perustajista.
Tausta ja yksityiselämä

Mitre syntyi vuonna 1821 Buenos Airesissa. Hänen perheensä oli kreikkalaista alkuperää ja alkujaan perheen sukunimi oli Mitropoulos. Mitre itse osasi sujuvaa kreikka.
Vuonna 1841 Mitre meni naimisiin urugualaisen Delfina Vedian kanssa. Parin ensimmäinen lapsi kaksi vuotta myöhemmin.
Poliittinen ura

Buenos Airesissa Juan Manuel de Rosasin diktatuurin aikana varttunut Mitre lähti 15 vuoden maanpakoon vuonna 1837. Vuonna 1852 hän palasi Argentiinaan Uruguayn joukkojen johtajana Caserosin taistelussa, joka johti Rosasin kukistumiseen. Seuraavana vuonna Mitrestä tuli liittovaltiosta separatistisen Buenos Airesin maakunnan johtaja. Hän toimi useissa tehtävissä maakunnan hallituksessa ja oli kuvernöörinä, kun maakunta kukisti Justo José de Urquizan johtamat liittovaltion joukot vuonna 1861. Mitre valittiin sitten yhdistyneen Argentiinan tasavallan presidentiksi. Hän kehitti maan hallinntoa, tukahdutti maaseudun separatistit, laajensi posti- ja lennätinlinjoja, järjesti julkisen talouden ja perusti uusia tuomioistuimia, edisti ulkomaankauppaa ja maahanmuuttoa. Kun Paraguay julisti sodan Argentiinalle vuonna 1864 (Kolmoisliiton sota), Mitre johti menestyksekkäästi maansa sotatoimia.
Presidenttikautensa päätyttyä vuonna 1868 Mitre valittiin senaattiin. Vuonna 1874 hän pyrki uudelleen presidentiksi, mutta väitti tappiotaan vilpilliseksi ja johti epäonnistunutta kapinaa voittajaa Nicolás Avellanedanaa vastaan. Tappion jälkeen hän joutui hetkeksi maanpakoon Eurooppaan, asui kirjailijana Buenos Airesissa ja yritti vuonna 1892 epäonnistuneesti tulla valituksi presidentiksi uudelleen. Mitre oli Argentiinan yhtenäisyyden symboli ja taloudellisen kehityksen puolestapuhuja.
Mitre on haudattu La Recoletan hautausmaalle Buenos Airesissa.
Toiminta kulttuurialalla

Vuonna 1870 Mitre perusti sanomalehden nimeltä La Nación, joka ilmestyy edelleen.
Mite kirjoitti runsaasti runoutta ja proosaa. Tämän lisäksi hän käänsi myös ulkomaalaista kirjallisuutta (mm. Dantea). Mitre oli myös mukana perustamassa Argentiinan historiallisen akatemian.
Aiheesta muualla

Wikimedia Commonsissa on kuvia tai muita tiedostoja aiheesta .
Axel Bosin

| Axel Bosin |
| --- | --- |

Henkilötiedot
Syntynyt: 17. huhtikuuta 1840 Tukholma
Kuollut: 27. joulukuuta 1910 (70 vuotta) Tukholma
Ammatti:  näyttelijä, teatterinjohtaja, teatteriohjaaja
Axel Bosin (17. huhtikuuta 1840 Tukholma – 27. joulukuuta 1910 Tukholma) oli ruotsalainen näyttelijä, teatterinjohtaja ja teatteriohjaaja.
Ura

Axel Bosinin vanhemmat olivat Karl Knut Bosin ja Betty Augusta Dorph. Bosin työskenteli vuosina 1863–1883 useissa teattereissa ja teatteriseurueissa, mukaan luettuna ohjaajan työ Helsingin Svenska Teaternissa 1872–1874. Vuosina 1883–1889 Bosin johti yhdessä R. Wagnerin kanssa tukholmalaisia Södra teaternia ja Djurgårdsteaternia. Vuosina 1889–1891 Bosinilla oli oma teatteriseurue.  Vuosina 1894–1904 hän työskenteli ohjaajana Tukholman teatterikuninkaaksi kutsutun Albert Ranftin teattereissa. Vuodesta 1906 uransa loppuun Bosin työskenteli ohjaajana Ranftin johtamassa Oscarsteaternissa.
Näyttelijänä Bosin ei päässyt loistamaan. Itse hän piti parhaina rooleinaan muun muassa seuraavia: Prosper Coindet (näytelmässä På vift), Hugo Berger (En kinkblåsa), von Fjesken (Hofvet i Abdera) ja Pihlén (Det skadar inte).
Ohjaajan työssään Bosin menestyi paremmin. Hänen huomattaviin ohjaustöihinsä kuuluu kappale Jorden rundt på åttio dagar, joka sai ensi-iltansa Djurgårdsteaternissa 12. kesäkuuta 1876. Lilla helgonet oli niin ikään menestys: se esitettiin yli kaksi sataa kertaa. Vuonna 1906 avatussa Oscarsteaternissa Bosin ohjasi muun muassa näytelmät Den glada änkan ja Dollarprinsessan.
Avioliitot

Axel Bosinilla oli neljä aviopuolisoa:
Charlotta Vilhelmina Bernhardina Smedberg (1866–1873)
Karolina Charlotta (Lotten) Dorsch (1874–1889)
Elin (Ellen) Cecilia Holmström (1891–1897)
Emma Charlotta Vernunft (1900–)
Aiheesta muualla

Axel Bosin (1840-1910)
Bušra al-Assad

| Bušra al-Assad |
| --- | --- |

Henkilötiedot
Syntynyt: 1960 Syyria
Vanhemmat:  Hafiz al-Assad Anisa al-Assad
Sukulaiset:  Bašar al-Assad (veli)
Muut tiedot
Koulutus: Damaskoksen yliopisto
Bušra al-Assad (arab. بشرى الأسد‎, Bušrā al-’Asad; s. 1960) on Syyrian entisen presidentti Hafiz al-Assadin tytär ja nykyisen presidentti Bašar al-Assadin sisko. Hän on asunut vuodesta 2012 Yhdistyneissä arabiemiirikunnissa.
Elämäkerta

Bušra al-Assad syntyi vuonna 1960. Hän oli Syyrian presidentti Hafiz al-Assadin lapsista vanhin. Hänen äitinsä oli presidentin vaimo Anisa al-Assad. Syyrian nykyinen presidentti Bašar al-Assad on hänen veljensä. Bušra al-Assad opiskeli farmasiaa Damaskoksen yliopistossa.
Syyriaa hallitsevan Assadin suvun naiset eivät ole tyypillisesti olleet kovin merkittävissä viroissa maan hallinnossa. Bušra al-Assadilla katsottiin kuitenkin olleen vaikutusvaltaa maan hallinnon kulisseissa. Hän oli hyvä ystävä presidentin politiikka- ja medianeuvonantajan Buthaina Shabaanin kanssa. Hän meni naimisiin Syyrian asevoimien varakomentaja Asif Šawkatin kanssa. Muuten hän toimi esimerkiksi maan lääkehuollon ja lääkeomavaraisuuden parantamiseksi edistämällä lääkkeiden kotimaista tuotantoa.
Syyrian sisällissodan sytyttyä Bušra al-Assadin aviomies Asif Šawkat kuoli pommi-iskussa vuonna 2012. Miehensä kuoleman jälkeen vielä samana vuonna Bušra al-Assad muutti Abu Dhabiin Yhdistyneisiin arabiemiirikuntiin. Hänet lisättiin sisällissodan kuluessa Euroopan unionin pakotelistalle. Bušra haastoi lisäyksen oikeudessa mainiten, ettei hänellä ollut roolia Syyrian hallinnossa. Euroopan unionin tuomioistuin päätti kuitenkin pitää pakotteet voimassa.
Bill Orthwein

| Mitalit> Maa:   Yhdysvallat. Olympialaiset .Miesten uinti | Mitalit> Maa:   Yhdysvallat. Olympialaiset .Miesten uinti | Mitalit> Maa:   Yhdysvallat. Olympialaiset .Miesten uinti | Maa:   Yhdysvallat> .Miesten uinti |
| --- | --- | --- | --- |
|  Pronssia | St. Louis 1904 | 4 × 50 jaardin vapaaviesti |  |
Miesten vesipallo
|  Pronssia | St. Louis 1904 | joukkuekilpailu |  |
William Robert "Bill" Orthwein (16. lokakuuta 1881 Missouri – 2. lokakuuta 1955 Saint Louis, Missouri) oli yhdysvaltalainen uimari ja vesipalloilija. Hän kilpaili Missouri Athletic Clubille.
Orthwein kilpaili vuoden 1904 kesäolympialaisissa St. Louisissa ja sai pronssimitalit vesipallossa ja 4 × 50 jaardin vapaaviestissä. Lisäksi hän kilpaili 100 jaardin selkäuinnissa ja sijoittui neljänneksi. Hän opiskeli Yalessa sekä Washington University School of Law’ssa ja menestyi lakimiehenä Saint Louisissa. Hän oli myös ehdolla Missourin kuvernööriksi.
Olympiamitalistin poika William Orthwein nuorempi omisti New England Patriotsin.
Castet

Castetin kylä
Castet on kunta Pyrénées-Atlantiquesin departementissa Akvitanian hallintoalueella lounaisessa Ranskassa. Kunnassa oli 155 asukasta vuoden 1999 väestönlaskennassa. Castetin pinta-ala on 24 neliökilometriä.
Castiglione

Castiglione voi tarkoittaa ainakin seuraavia:
Castiglione Falletto, kunta Italiassa Piemonten alueella Cuneon maakunnassa
Castiglion Fiorentino, kunta Italiassa Toscanan alueella Arezzon maakunnassa
Castiglione del Lago, kunta Italiassa Umbriassa alueella Perugian maakunnassa
Castiglione Messer Marino, kunta Italiassa Abruzzon alueella Chietin maakunnassa
Castiglione d’Orcia, kunta Italiassa Toscanan alueella Sienan maakunnassa
Castiglione della Pescaia, kunta Italiassa Toscanan alueella Grosseton maakunnassa
Castiglione Torinese, kunta Italiassa Piemonten alueella olevassa Torinon metropolikaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Castiglione”, voi hakea sivunnimihaulla, laajalla sivunnimihaulla tai tekstihaulla.
Bergenin rata

Bergenin rata (norjaksi Bergensbanen) on 493 kilometrin pituinen rautatieliikenneyhteys Norjassa välillä Oslo–Bergen.
Radan rakentaminen alkoi Bergenistä vuonna 1883. Se vihittiin käyttöön kuningas Haakon VII:n johdolla Vossin asemalla 27. marraskuuta 1909. Toinen pääteasema Oslo oli tällöin vielä nimeltään Kristiania. Bergenin rata on Euroopan korkeimmalla kulkeva kahden merkittävän kaupungin välinen runkoratayhteys: sen korkein kohta Taugevandissa on 1 300 metriä merenpinnan yläpuolella.
Asemista korkeimmalla sijaitsee Finse. Se on 1 222 metriä merenpinnan yläpuolella ja Pohjoismaiden korkeimmalla sijaitseva rautatieasema. Radan korkein kohta on käytöstä poistuneella vanhalla osuudella, nykyään korkein kohta on Finsen lähelle rakennetussa uudessa tunnelissa 1 237 metriä merenpinnasta. Radan rakenteisiin kuuluu 182 tunnelia, joiden yhteispituus on 73 kilometriä.
Nykyisin matka taittuu nopeimmillaan kuudessa ja puolessa tunnissa. Koko Bergenin rata sähköistettiin vuonna 1964. Rataa on yleisesti pidetty maisemiltaan maailman kauneimpiin kuuluvana rautatieyhteytenä.
Bergenin radan varrelta Myrdalin rautatieasemalta laskee 20 kilometrin pituinen maisemarata Flåmsbana alas tuntureilta Aurland-vuonolle Flåmiin.
Aiheesta muualla

Kuvia tai muita tiedostoja aiheesta Bergenin rata Wikimedia Commonsissa
NSB (Norges Statsbaner): Radan esittely (englanniksi)
Rata Hardangerviddan vuorilla lähellä Finseä. Kuvan rataosuus on poistunut käytöstä ja uusi rata kulkee tunnelissa.